**Príloha č. 1**

**k vyhláške č. 189/2021 Z. z.**

**VZOR**

Adresát:

Protimonopolný úrad Slovenskej republiky

(adresa)

**OZNÁMENIE KONCENTRÁCIE PODĽA § 1 ODS. 1**

\* *Oznamovateľ koncentrácie vyplní biele polia. Ak sa určitá časť nevzťahuje na danú koncentráciu, uvedie oznamovateľ v príslušnom bielom poli „N“. Pri alternatívnych možnostiach uvedie informácie iba k relevantným častiam, v ostatných častiach uvedie „N“. Ak je výpočet údajov demonštratívny (označené slovom „najmä“), oznamovateľ môže uviesť aj ďalšie informácie, ktoré považuje v danej súvislosti za relevantné. Oznamovateľ koncentrácie v texte zreteľne vyznačí informácie predstavujúce obchodné tajomstvo, dôverné informácie, osobné údaje alebo iné chránené informácie.*

|  |
| --- |
| **Časť 1****Súhrnný opis koncentrácie** |
| 1.1 Uveďte účastníkov koncentrácie a ekonomickú skupinu, do ktorej patria, vrátane oblastí ich pôsobenia. |
|  |
| 1.2 Stručne opíšte, v čom koncentrácia spočíva. |
|  |
| 1.3 Uveďte stručný sumár skutočností uvedených v bodoch 1.1 a 1.2 neobsahujúci obchodné tajomstvo, dôverné informácie, osobné údaje alebo iné chránené informácie. |
|  |

|  |
| --- |
| **Časť 2****Základné informácie o účastníkoch koncentrácie** |

|  |
| --- |
| 2.1 Uveďte základné identifikačné údaje v rozsahu |
| obchodné meno/meno a priezvisko účastníka koncentrácie | sídlo/miesto podnikania/miesto trvalého pobytu |
|  |  |
| 2.2 Uveďte údaje o kontaktnej osobe účastníka koncentrácie (člen štatutárneho orgánu alebo iný zástupca podnikateľa) v rozsahu |
| meno a priezvisko | adresa na doručovanie písomností | telefónne číslo  | emailová adresa |
|  |  |  |  |

|  |
| --- |
| 2.3 Ak je účastník koncentrácie v konaní zastúpený právnym zástupcom, uveďte |
| a) údaje osoby, ktorá je oprávnená zastupovať účastníka koncentrácie na základe splnomocnenia na konanie na úrade v rozsahu |
| obchodné meno/meno a priezvisko | adresa na doručovanie písomností, číslo elektronickej schránky a IČO | telefónne číslo | emailová adresa |
|  |  |  |  |
| b) údaje spoločného zástupcu na doručovanie, ak si ho účastníci koncentrácie zvolili, v rozsahu |
| obchodné meno/meno a priezvisko | adresa na doručovanie písomností, číslo elektronickej schránky a IČO | telefónne číslo  | emailová adresa |
|  |  |  |  |

|  |
| --- |
| **Časť 3****Detailný opis koncentrácie** |
| 3.1 Z hľadiska formy uveďte informáciu o charaktere koncentrácie, či koncentrácia vzniká *(označte len relevantnú možnosť vrátane súvisiaceho opisu a požadovanej doplňujúcej informácie)* |
| a) podľa § 7 ods. 1 písm. a) zákona zlúčením alebo splynutím dvoch alebo viacerých samostatných podnikateľov, |
|  |
| b) podľa § 7 ods. 1 písm. b) zákona získaním priamej alebo nepriamej kontroly jedným podnikateľom alebo viacerými podnikateľmi nad |
| celým podnikateľom/podnikateľmi | časťou podnikateľa |
|  |  |
| Uveďte informáciu, ktoré aktíva predstavujú danú časť podnikateľa podľa § 7 ods. 3 zákona a či možno k týmto aktívam priradiť obrat. |
|  |
| c) vytvorením spoločného podniku podľa § 7 ods. 5 zákona. |
|  |
| 3.2 Ak ste uviedli možnosť 3.1 písm. c) zdôvodnite plnofunkčnosť spoločného podniku podľa § 7 ods. 5 zákona, najmä |
|  |
| a) opíšte, či a akým spôsobom bude spoločný podnik vystupovať ako nezávislý účastník trhu oddelene od zakladateľov, ktorý bude vykonávať všetky funkcie bežne vykonávané podnikateľmi pôsobiacimi na tom istom trhu,  |
|  |
| b) uveďte čas, na ktorý sa spoločný podnik vytvára, |
|  |
| c) uveďte informáciu, ako bude mať spoločný podnik zabezpečený prístup k finančným zdrojom, k ľudským zdrojom a k surovinovým zdrojom, |
|  |
| d) opíšte riadiaci a rozhodovací systém spoločného podniku. |
|  |
| 3.3 Opíšte jednotlivé úkony zakladajúce koncentráciu. |
|  |
| 3.4 Vyjadrite sa k tomu, či je koncentrácia oznamovaná podľa § 9 ods. 1 zákona alebo ako zámer podľa § 9 ods. 4 zákona. |
|  |
| 3.5 Uveďte navrhovaný alebo očakávaný dátum všetkých závažných skutočností súvisiacich s procesom koncentrácie. |
|  |
| 3.6 Uveďte hodnotu transakcie vo forme kúpnej ceny, alebo hodnoty aktív, ktoré sú predmetom transakcie, a informáciu, či ide o majetok, peňažný vklad alebo o inú formu aktív. |
|  |
| 3.7 Opíšte spôsob finančného zabezpečenia koncentrácie a z toho vyplývajúcich práv a povinností, ktoré môžu mať vplyv na výkon kontroly nad predmetom koncentrácie; | ak je koncentrácia financovaná prostredníctvom úveru, uveďte údaje o jeho poskytovateľovi a každom ručiteľovi poskytnutého úveru, prípadne o inom zabezpečení splácania úveru. |
|  |  |
| 3.8 Uveďte údaj o každej finančnej pomoci podľa § 3 ods. 11 zákona poskytnutej jednotlivým podnikateľom podľa § 8 ods. 2 zákona za posledné tri kalendárne roky pred vznikom koncentrácie, s uvedením týchto údajov: |
| rok | charakter pomoci | suma v eurách | poskytovateľ |
|  |  |  |  |
| 3.9 Pre naplnenie obratových kritérií podľa § 8 ods. 1 zákona za každého účastníka koncentrácie uveďte  |
| a) údaj o celkovom obrate podľa § 8 ods. 2 zákona dosiahnutom v Slovenskej republike za účtovné obdobie predchádzajúce vzniku koncentrácie, |
|  |
| b) údaj o celosvetovom celkovom obrate podľa § 8 ods. 2 zákona za účtovné obdobie predchádzajúce vzniku koncentrácie,  |
|  |
| c) schému a spôsob výpočtu týchto obratov s členením na jednotlivé individuálne obraty podnikateľov uvedených v § 8 ods. 2 zákona; ak sa výpočet celkového obratu týka viacerých podnikateľov a je zrejmé, že už vyčíslením obratu niektorých podnikateľov, ktorí sú vzájomne prepojení podľa § 8 ods. 2 zákona celkový obrat presiahne notifikačné kritériá podľa § 8 ods. 1 zákona, nie je potrebné predložiť údaj o obrate ostatných takto prepojených podnikateľov. |
|  |
| 3.10 Uveďte opis koncentrácií, ktoré zahŕňajú územie Slovenskej republiky, uskutočnených za posledné tri kalendárne roky účastníkmi koncentrácie, najmä kedy došlo ku koncentrácii, kto bol jej účastníkom a ktorých kategórií tovarov podľa § 3 ods. 7 zákona (ďalej len „tovar“) a území sa koncentrácia týkala, bez ohľadu na to, či už tieto koncentrácie podliehali alebo nepodliehali kontrole úradu. |
|  |

|  |
| --- |
| **Časť 4****Informácie o kontrole a personálnych prepojeniach**  |

|  |
| --- |
| *Informácie podľa tejto časti je možné a vhodné predložiť v podobe grafických schém znázorňujúcich štruktúru vlastníctva a kontrolu podnikateľov pred koncentráciou a po jej implementácii.* |
|  |
| 4.1 Uveďte |
| a) samostatne za každého účastníka koncentrácie všetkých podnikateľov kontrolujúcich priamo alebo nepriamo účastníka koncentrácie, s uvedením nasledovných údajov o týchto podnikateľoch |
| obchodné meno/meno a priezvisko  | sídlo/miesto podnikania/miesto trvalého pobytu |
|  |  |
| b) samostatne za každého účastníka koncentrácie všetkých podnikateľov, ktorí sú kontrolovaní priamo alebo nepriamo účastníkom koncentrácie, s uvedením nasledovných údajov o týchto podnikateľoch |
| obchodné meno/meno a priezvisko | sídlo/miesto podnikania/miesto trvalého pobytu |
|  |  |
| c) všetkých podnikateľov, ktorí sú kontrolovaní priamo alebo nepriamo podnikateľom uvedeným v písmene a), s uvedením týchto údajov |
| obchodné meno/ meno a priezvisko | sídlo/miesto podnikania/miesto trvalého pobytu |
|  |  |
| 4.2 Opíšte vlastnícku štruktúru a spôsob vykonávania kontroly pred koncentráciou u každého účastníka koncentrácie a informáciu o povahe kontroly, o tom, či ide o spoločnú alebo výlučnú kontrolu, priamu alebo nepriamu kontrolu a na základe akých skutočností je kontrola vykonávaná v nadväznosti na § 7 ods. 4 zákona. |
|  |
| 4.3 Uveďte zoznam všetkých ostatných podnikateľov pôsobiacich na ovplyvnených trhoch a potenciálne ovplyvnených trhoch, v ktorých má účastník koncentrácie podiel na základnom imaní alebo na hlasovacích právach najmenej 10 %, či už jednotlivo, alebo spoločne, s uvedením týchto údajov |
| obchodné meno/meno a priezvisko  | sídlo/miesto podnikania/miesto trvalého pobytu  | výška podielu | podnikateľ, ktorému podiel patrí |
|  |  |  |  |
| 4.4 Za každého účastníka koncentrácie uveďte |
| a) zoznam osôb, ktoré sú jeho štatutárnym orgánom, členmi štatutárneho orgánu, členmi dozornej rady alebo členmi riadiaceho orgánu a sú súčasne štatutárnym orgánom, členmi štatutárneho orgánu, členmi dozornej rady alebo členmi riadiaceho orgánu iného podnikateľa pôsobiaceho na ovplyvnených trhoch alebo potenciálne ovplyvnených trhoch, s uvedením ich mena a priezviska a miesta trvalého pobytu |
|  |  |
| b) funkciu, ktorú osoba podľa písmene a) vykonáva u iného podnikateľa, a údaje o tomto podnikateľovi |
| funkcia u iného podnikateľa | obchodné meno/ meno a priezvisko | sídlo/miesto podnikania/ miesto trvalého pobytu | kontaktné údaje |
|  |  |  |  |
| 4.5 Uveďte informáciu o navrhovanej alebo predpokladanej vlastníckej štruktúre a spôsobe vykonávania kontroly po ukončení procesu koncentrácie. |
|  |

|  |
| --- |
| **Časť 5****Všeobecné trhové informácie** |
| 5.1 Uveďte zoznam všetkých kategórií vyrábaných a dodávaných tovarov každým z účastníkov koncentrácie s uvedením územia, na ktorom sa tieto tovary vyrábajú a dodávajú (*s výnimkou tovarov uvádzaných v časti 6*). |
|  |
| 5.2 Na základe bodu 5.1 v súlade s § 3 ods. 7 až 9 zákona vymedzte relevantné trhy, iné, ako uvedené v časti 6, zahŕňajúce územie Slovenskej republiky alebo jej časť, vrátane všetkých prijateľných alternatív relevantných trhov, ktoré prichádzajú do úvahy, ak |
| a) najmenej dvaja účastníci koncentrácie pôsobia na rovnakom tovarovom relevantnom trhu a priestorovom relevantnom trhu (horizontálny vzťah) |
|  |
| alebo |
| b) jeden alebo viacerí účastníci koncentrácie pôsobia na relevantnom trhu, ktorý je trhom dodávok alebo odbytu vo vzťahu k relevantnému trhu, na ktorom pôsobí akýkoľvek iný účastník koncentrácie (vertikálny vzťah) bez ohľadu na to, či medzi nimi je dodávateľsko-odberateľský vzťah. |
|  |
| 5.3 V rámci informácií k trhom vymedzeným podľa bodu 5.2 predložte stručný opis činnosti účastníkov koncentrácie na týchto trhoch, ako aj stručný opis fungovania týchto trhov, z hľadiska ich základných charakteristík, fungovania dodávateľsko-odberateľských vzťahov a podobne. V súlade s týmto opisom odôvodnite vymedzenie každého tovarového relevantného trhu vzhľadom na zastupiteľnosť tovarov, najmä z hľadiska ich charakteristík, ceny a účelu použitia, a taktiež odôvodnite vymedzenie priestorového relevantného trhu vzhľadom na oddeliteľnosť tohto územia tvoriaceho priestorový relevantný trh od iných území vzhľadom na homogénnosť súťažných podmienok na ňom. |
|  |
| 5.4 Pre každý z relevantných trhov vymedzených podľa bodu 5.2 uveďte za posledné tri kalendárne roky |
| a) odhad celkovej veľkosti trhu vo finančných jednotkách a v objemových jednotkách po pripočítaní dovozu a odpočítaní vývozu s uvedením zdroja, odkiaľ boli údaje čerpané, a dokumenty potvrdzujúce predložené údaje, pričom informácie sa rozčlenia jednotlivo na dovozy a vývozy podľa krajiny pôvodu a krajiny určenia,  |
|  |
| b) údaj o predaji vyjadrený vo finančných jednotkách a v objemových jednotkách, ako aj odhad podielu na trhu jednotlivo pre každého z účastníkov koncentrácie  |
|  |
| c) informácie o troch najväčších konkurentoch v rozsahu |
| obchodné meno/meno a priezvisko | sídlo/miesto podnikania/miesto trvalého pobytu |
|  |  |
| d) odhad podielov na trhu troch najväčších konkurentov vrátane dovozcov, s uvedením zdroja, odkiaľ boli údaje čerpané a dokumenty potvrdzujúce predložené údaje. |
|  |
| 5.5 Údaje podľa bodu 5.4 predložte aj ku všetkým prijateľným alternatívam vymedzenia tovarového relevantného trhu a priestorového relevantného trhu, ktoré prichádzajú do úvahy. |
|  |

|  |
| --- |
| **Časť 6****Vymedzenie ovplyvnených trhov a potenciálne ovplyvnených trhov** |
| 6.1 Uveďte ovplyvnené trhy, ktorými sú všetky tovarové relevantné trhy a priestorové relevantné trhy vymedzené v súlade s § 3 ods. 7 až 9 zákona, ktoré zahŕňajú Slovenskú republiku alebo jej časť, kde |
| a) dvaja alebo viacerí účastníci koncentrácie pôsobia na rovnakom relevantnom trhu a koncentrácia povedie k spoločnému trhovému podielu 15 % alebo viac (horizontálny vzťah),  |
|  |
| alebo |
| b) jeden alebo viacerí účastníci koncentrácie pôsobia na relevantnom trhu, ktorý je trhom dodávok alebo trhom odbytu vo vzťahu k relevantnému trhu, na ktorom pôsobí akýkoľvek iný účastník koncentrácie a ktorýkoľvek z ich individuálnych alebo spoločných trhových podielov na ktoromkoľvek z týchto relevantných trhov je 30 % alebo viac bez ohľadu na to, či medzi nimi je, alebo nie je dodávateľsko-odberateľský vzťah (vertikálny vzťah). |
|  |
| 6.2 Vymedzte ovplyvnené trhy aj na základe všetkých prijateľných alternatív tovarových relevantných trhov a priestorových relevantných trhov, ktoré prichádzajú do úvahy.  |
|  |
| 6.3 Uveďte potenciálne ovplyvnené trhy, ktorými sú všetky tovarové relevantné trhy a priestorové relevantné trhy vymedzené v súlade s § 3 ods. 7 až 9 zákona, ktoré zahŕňajú Slovenskú republiku alebo jej časť, kde |
| a) ktorýkoľvek z účastníkov koncentrácie má podiel na trhu vyšší než 30 % a súčasne ktorýkoľvek iný účastník koncentrácie je potenciálnym konkurentom na tomto trhu; podnikateľa je možné považovať za potenciálneho konkurenta, najmä ak má plány na vstup na tento trh alebo ak v priebehu posledných troch rokov vypracoval alebo uskutočňoval také plány, |
|  |
| alebo |
| b) ktorýkoľvek z účastníkov koncentrácie má podiel na trhu vyšší než 30 % a súčasne ktorýkoľvek iný účastník koncentrácie vlastní dôležité práva duševného vlastníctva pre tento trh, |
|  |
| alebo |
| c) pôsobí aspoň jeden z účastníkov koncentrácie, ak súčasne akýkoľvek iný účastník koncentrácie bez ohľadu na priestorové vymedzenie relevantného trhu pôsobí na úzko súvisiacom relevantnom trhu, ak ich individuálny alebo spoločný podiel na ktoromkoľvek z týchto trhov je 30 % alebo viac. Tovarové relevantné trhy úzko súvisia, ak sú tovary komplementárne alebo sú obvykle kupované rovnakou skupinou odberateľov na rovnaký účel použitia. |
|  |
| 6.4 Vymedzte potenciálne ovplyvnené trhy aj na základe všetkých prijateľných alternatív tovarových relevantných trhov a priestorových relevantných trhov, ktoré prichádzajú do úvahy.  |
|  |
| 6.5 Ku každému z ovplyvnených trhov a potenciálne ovplyvnených trhov, vrátane všetkých alternatív vymedzenia ovplyvnených trhov a potenciálne ovplyvnených trhov predložte stručný opis činnosti účastníkov koncentrácie na týchto trhoch, ako aj stručný opis fungovania týchto trhov, z hľadiska ich základných charakteristík, fungovania dodávateľsko-odberateľských vzťahov a podobne. V súlade s týmto opisom odôvodnite vymedzenie tovarového relevantného trhu vzhľadom na zastupiteľnosť tovarov, najmä z hľadiska charakteristík tovarov, ceny a účelu použitia, a taktiež odôvodnite vymedzenie priestorového relevantného trhu vzhľadom na oddeliteľnosť tohto územia tvoriaceho priestorový relevantný trh od iných území vzhľadom na homogénnosť súťažných podmienok na ňom. |
|  |

|  |
| --- |
| **Časť 7****Údaje o ovplyvnených trhoch a potenciálne ovplyvnených trhoch** |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia za posledné tri kalendárne roky |
| 7.1 Za každého účastníka koncentrácie informáciu o charaktere podnikateľskej činnosti, pobočkách alebo organizačných zložkách, značkách a názvoch tovarov a o ochranných známkach používaných na každom z týchto relevantných trhov. |
|  |
| 7.2 Odhad celkovej veľkosti trhu vo finančných jednotkách a v objemových jednotkách po pripočítaní dovozu a odpočítaní vývozu s uvedením zdroja, odkiaľ boli údaje čerpané, a dokumenty potvrdzujúce predložené údaje, pričom informácie rozčleňte jednotlivo na dovozy a vývozy podľa krajiny pôvodu a krajiny určenia.  |
|  |
| 7.3 Údaj o predaji vyjadrený vo finančných jednotkách a v objemových jednotkách, ako aj odhad podielu na trhu jednotlivo pre každého z účastníkov koncentrácie  |
|  |
| 7.4 Odhad podielov na trhu jednotlivých konkurentov, vrátane dovozcov, ktorí majú podiel na trhu aspoň 5 %, s uvedením zdroja, odkiaľ boli údaje čerpané, a dokumenty potvrdzujúce predložené údaje. |
|  |
| 7.5 Informácie o konkurentoch podľa bodu 7.4 v rozsahu |
| obchodné meno/meno a priezvisko | sídlo/miesto podnikania/miesto trvalého pobytu |
|  |
| 7.6 Údaj o celkovom dovoze  |
| a) v objemových jednotkách, |
|  |
| b) vo finančných jednotkách, |
|  |
| c) aký je podiel jednotlivých účastníkov koncentrácie na celkovom dovoze. |
|  |
| 7.7 Kvóty, clá a iné prekážky obchodu, ak existujú, a aký majú vplyv na dovoz. |
|  |
| 7.8 Vplyv dopravných nákladov na dovoz s uvedením rentabilnej vzdialenosti prepravy. |
|  |
| 7.9 Porovnanie cenovej úrovne tovarov v Slovenskej republike s cenovou úrovňou v iných štátoch a oblastiach, kde sa tieto tovary predávajú, najmä v susedných štátoch a v členských štátoch Európskej únie. |
|  |
| 7.10 Odhady celkovej kapacity na jednotlivých ovplyvnených trhoch a potenciálne ovplyvnených trhoch a údaj o kapacite účastníkov koncentrácie a o jej využití a geografické umiestnenie a kapacitu jednotlivých výrobných závodov účastníkov koncentrácie.  |
|  |

|  |
| --- |
| **Časť 8****Všeobecné podmienky na ovplyvnených trhoch a potenciálne ovplyvnených trhoch** |
| Dodávatelia |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.1 Piatich najväčších nezávislých dodávateľov vstupov surovín alebo tovarov potrebných na výrobu tovarov účastníkov koncentrácie a údaje o nich v rozsahu |
| obchodné meno/meno a priezvisko | sídlo/miesto podnikania/miesto trvalého pobytu  | kontaktná osoba a jej kontaktné údaje | podiel nákupov od každého z týchto dodávateľov |
|  |  |  |  |
| Štruktúra ponuky |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.2 Informáciu o spôsobe, akým účastníci koncentrácie vyrábajú a predávajú tovary, najmä či sa vyrábajú lokálne, či sa ceny nastavujú na lokálnej úrovni, či predávajú cez lokálne distribučné siete. |
|  |
| 8.3 Informáciu o charaktere a rozsahu vertikálnej integrácie každého z účastníkov koncentrácie v porovnaní s jeho konkurentmi.  |
|  |
| 8.4 Opis distribučných systémov prevládajúcich na týchto trhoch, ich význam, v akom rozsahu distribúciu vykonávajú účastníci koncentrácie a v akom rozsahu tretie strany, a informáciu o existencii a význame exkluzívnych distribučných zmlúv a iných typov dlhodobých zmlúv. |
|  |
| 8.5 Opis sietí služieb prevládajúcich na týchto trhoch, najmä služieb týkajúcich sa opráv a údržby, ich významu a v akom rozsahu takéto služby vykonávajú účastníci koncentrácie a v akom rozsahu tretie strany. |
|  |
| Štruktúra dopytu |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.6 Piatich najväčších nezávislých odberateľov účastníkov koncentrácie a údaje v rozsahu |
| obchodné meno/meno a priezvisko | sídlo/miesto podnikania/miesto trvalého pobytu | kontaktná osoba a jej kontaktné údaje |
|  |  |  |
| 8.7 Podiely týchto odberateľov na celkovom predaji daných tovarov účastníkov koncentrácie  |
|  |
| 8.8 Opis štruktúry dopytu pre každý z trhov najmä z hľadiska |
| a) fázy trhu, a to napríklad nábehu, expanzie, zrelosti a poklesu, |
|  |
| b) predpokladanej miery rastu dopytu, |
|  |
| c) významu odberateľských preferencií z hľadiska vernosti k značke, poskytovania predpredajných služieb a popredajných služieb, šírky sortimentu a sieťových efektov, |
|  |
| d) výšky nákladov a časových strát odberateľov spojených so zmenou dodávateľa a ich vplyv na rozhodovanie odberateľa o zmene dodávateľa, a to z hľadiska existujúcich tovarov a nových tovarov, ktoré existujúce tovary nahradia, |
|  |
| e) stupňa koncentrovanosti odberateľov,  |
|  |
| f) spôsobu, akým odberatelia nakupujú tovary, najmä či sa na trhu používajú obstarávacie techniky, ako napríklad tendre na obstaranie tovarov.  |
|  |
| 8.9. Ak dochádza k nakupovaniu tovarov prostredníctvom obstarávacích techník, bližší opis tendrov, vrátane ich obvyklej frekvencie a zoznamu tendrov, ktorých sa účastníci koncentrácie zúčastnili v posledných troch rokoch. |
|  |
| Diferenciácia tovarov a blízkosť hospodárskej súťaže |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.10 Stupeň diferenciácie tovarov, najmä z hľadiska |
|  |
| a) úlohy a dôležitosti diferenciácie tovarov z hľadiska kvality a iných vlastností produktov, |
|  |
| b) akéhokoľvek rozdelenia odberateľov do rozličných skupín s opisom typického odberateľa pre každú skupinu, |
|  |
| c) konkurenčného súperenia medzi účastníkmi koncentrácie vo všeobecnosti, ako aj blízkosti substitúcie medzi tovarmi účastníkov koncentrácie, a to v členení za každú skupinu odberateľov a typického odberateľa podľa písmena b). |
|  |
| Vstup na trh a odchod z trhu |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.11 Ak došlo za posledných päť kalendárnych rokov k vstupu významného podnikateľa na daný trh, údaje o tomto podnikateľovi v rozsahu |
| obchodné meno  | kedy došlo k vstupu na trh | sídlo/miesto podnikania/miesto trvalého pobytu | odhad súčasného podielu na trhu |
|  |  |  |  |
| 8.12 Ak podľa vedomosti účastníkov koncentrácie určitý podnikateľ pravdepodobne vstúpi na trh, údaje v rozsahu |
| obchodné meno  | sídlo/trvalý pobyt /miesto podnikania  | odhadovaný čas, kedy ku vstupu na trh pravdepodobne dôjde  | zdôvodnenie, prečo je vstup daného podnikateľa na trh pravdepodobný |
|  |  |  |  |
| 8.13 Opis hlavných faktorov ovplyvňujúcich vstup na každý z trhov, z tovarového aj priestorového hľadiska. Vyjadrite sa najmä k nasledovným faktorom, ak sú relevantné, a uveďte akékoľvek ďalšie skutočnosti ovplyvňujúce vstup na daný trh |
|  |
| a) informáciu o celkových nákladoch na vstup na trh, najmä na výskum a vývoj, vytvorenie distribučnej siete, vytvorenie siete na poskytovanie služieb a údržby, na propagáciu a reklamu, ktoré by museli byť vynaložené, aby na trhu začal pôsobiť konkurencieschopný podnikateľ, s odhadom výšky trhového podielu, ktorý by mal konkurent získať, aby bol považovaný za konkurencieschopného, |
|  |
| b) právne a regulačné bariéry vstupu na trh, najmä potrebu získania rôznych povolení, požiadaviek na štandardizáciu,  |
|  |
| c) obmedzenia tvorené existenciou patentov, výrobno-technických a obchodných poznatkov a informácií, ktoré sú výsledkom tvorivej činnosti a skúseností podnikateľa a inými právami duševného vlastníctva a obmedzenia vyplývajúce z udeľovania licencií na takéto práva, |
|  |
| d) rozsah, v akom účastník koncentrácie je majiteľom, poskytovateľom alebo nadobúdateľom licencií na patenty, know-how alebo iných práv duševného vlastníctva, |
|  |
| e) význam úspor z rozsahu a sortimentu a sieťové efekty pre výrobu alebo distribúciu tovarov, |
|  |
| f) prístup k zdrojom dodávok vrátane prístupu k nevyhnutnej infraštruktúre, |
|  |
| g) bariéry prístupu k zákazníkom, ktoré vyplývajú napríklad z potreby certifikácie tovarov alebo dôležitosti reputácie.  |
|  |
| 8.14 Informáciu, či účastníci koncentrácie, ako aj konkurenti |
| a) majú tovary, ktoré ešte neboli uvedené na trh, ale ktoré sa nachádzajú v najvyššom štádiu vývoja, |
|  |
| b) majú rozpracované tovary, ktoré budú pravdepodobne uvedené na trh v najbližšom období, alebo  |
|  |
| c) majú plány na rozšírenie výrobnej alebo predajnej kapacity. |
|  |
| 8.15 Ak sú naplnené podmienky podľa niektorého z bodov 8.14 písm. a) až c), uveďte zároveň aj odhad plánovaného predaja predmetných tovarov a trhového podielu za najbližších tri až päť kalendárnych rokov. |
|  |
| 8.16 Ak došlo za posledných päť kalendárnych rokov k odchodu určitého podnikateľa z trhu uveďte údaje o tomto podnikateľovi v nasledovnom rozsahu |
| obchodné meno | sídlo/miesto podnikania/miesto trvalého pobytu | odhad trhového podielu v roku predchádzajúcom jeho odchodu z trhu |
|  |  |  |
| Výskum a vývoj |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.17 Nakoľko dôležitý je výskum a vývoj pre schopnosť podnikateľa dlhodobo konkurovať na danom trhu a popíšte charakter výskumu a vývoja vykonávaného účastníkmi koncentrácie. Pri opise sa vyjadrite najmä k nasledovným skutočnostiam, ak je to vhodné, a uveďte akékoľvek ďalšie relevantné skutočnosti |
|  |
| a) trendy a intenzita výskumu a vývoja všeobecne u účastníkov koncentrácie, pričom intenzita výskumu a vývoja môže byť vyjadrená podielom nákladov na výskum a vývoj na obrate, |
|  |
| b) smerovanie technologického vývoja vrátane frekvencie uvádzania nových tovarov na trh, vývoja výrobného procesu a distribučných systémov, |
|  |
| c) významné inovácie, ktoré boli uvedené na trh, a kto ich na trh uviedol, |
|  |
| d) plánovaný výskum a priority v tomto smere, pokiaľ ide o účastníkov koncentrácie na tri roky. |
|  |
| Dohody o kooperácii |
| Uveďte pre každý z ovplyvnených trhov a potenciálne ovplyvnených trhov vrátane všetkých alternatív ich vymedzenia |
| 8.18 Či a do akej miery existujú na trhoch dohody o kooperácii (horizontálne, vertikálne, prípadne iné), ktoré obsahujú ustanovenia najmä o spolupráci v oblasti výskumu a vývoja, o udelení licencií, o spoločnej výrobe, o spolupráci v oblasti distribúcie, o dlhodobom dodávaní a výmene informácií alebo o spolupráci v oblasti špecializácie. |
|  |
| 8.19 Ak dohody podľa bodu 8.18 existujú, uveďte zoznam a obsah dohôd, ktoré sú uzavreté účastníkom koncentrácie. |
|  |
| Informácie o obchodných združeniach |
| 8.20 Uveďte zoznam a nasledovné informácie o združeniach fyzických osôb a právnických osôb podľa § 3 ods. 1 zákona |
| a) ktorých členom je účastník koncentrácie: |
| Názov združenia | Sídlo | Telefónne číslo | Emailová adresa |
|  |  |  |  |
| b) ktorých členmi sú odberatelia a dodávatelia účastníkov koncentrácie  |
| Názov združenia | Sídlo | Telefónne číslo | Emailová adresa |
|  |  |  |  |

|  |
| --- |
| **Časť 9****Kooperatívne účinky** |
| *Vyplňte, ak ide o koncentráciu, ktorou dochádza k získaniu kontroly viacerými podnikateľmi podľa § 7 ods. 1 písm. b) zákona (vrátane vytvorenia spoločného podniku podľa § 7 ods. 5 zákona)* |
| 9.1 Uveďte, či zostanú dvaja alebo viacerí účastníci koncentrácie ktorí získavajú spoločnú kontrolu, v podstatnej miere pôsobiť na tom istom relevantnom trhu ako podnikateľ, nad ktorým získavajú spoločnú kontrolu , alebo na trhu, ktorý je trhom odbytu, trhom zásobovania alebo úzko súvisiacim trhom vo vzťahu k takémuto relevantnému trhu |
|  |
| Ak áno pre každý z týchto trhov predložte údaje o |
| a) obrate každého z účastníkov koncentrácie, ktorí získavajú spoločnú kontrolu, dosiahnutom za účtovné obdobie, ktoré predchádza vzniku koncentrácie,  |
|  |
| b) podiele činností, ktoré majú byť prevedené na podnikateľa, nad ktorým získavajú spoločnú kontrolu vo vzťahu k obratu podľa písmena a), |
|  |
| c) podieloch na trhu účastníkov koncentrácie, ktorí získavajú spoločnú kontrolu, ku dňu oznámenia koncentrácie. |
|  |
| 9.2 Odôvodnite, či získanie spoločnej kontroly má za cieľ alebo môže mať za následok koordináciu súťažného správania podnikateľov. |
|  |
| 9.3 Ak získanie spoločnej kontroly má za cieľ alebo za následok koordináciu súťažného správania podnikateľov súčasne odôvodnite, či koordinácia súťažného správania podnikateľov, ktorú úrad posudzuje podľa § 7 ods. 6 zákona nie je v rozpore s § 4 ods. 1 zákona. |
|  |

|  |
| --- |
| **Časť 10****Dôvody a účinky koncentrácie a dopad na hospodársku súťaž** |
| 10.1 Popíšte strategické a ekonomické dôvody koncentrácie. |
|  |
| 10.2 Uveďte podrobné zhodnotenie alebo vyčíslenie účinkov koncentrácie vo vzťahu k spotrebiteľom, dodávateľom a odberateľom, vrátane dopadu koncentrácie na cenovú úroveň tovarov. |
|  |
| 10.3 Odôvodnite, či koncentrácia značne nenaruší účinnú hospodársku súťaž na relevantnom trhu, najmä v dôsledku vytvorenia alebo posilnenia dominantného postavenia. |
|  |
| *Vyplňte, ak požadujete, aby úrad nižšie uvedené preskúmal.* *Predloženie informácií a podkladov podľa bodu 10.4 je možnosťou oznamovateľa koncentrácie a ich nepredloženie nemá za následok neúplnosť oznámenia koncentrácie.* |
| 10.4 Ak požadujete, aby úrad osobitne preskúmal prínosy koncentrácie, ak majú účastníci koncentrácie za to, že koncentrácia má negatívne dopady na hospodársku súťaž, ale zároveň prináša prínosy, pri ktorých je pravdepodobné, že podporia schopnosť a motiváciu účastníkov koncentrácie konať v prospech spotrebiteľov, uveďte a predložte osobitne vo vzťahu ku každému z prínosov |
| a) opis každého z uvádzaných prínosov a podkladovú dokumentáciu k svojmu tvrdeniu,  |
|  |
| b) podrobný opis, akým spôsobom by predmetná koncentrácia umožnila dosiahnuť konkrétny prínos vrátane jednotlivých krokov potrebných na jeho dosiahnutie, rizík spojených so snahou o jeho dosiahnutie, pravdepodobný časový horizont a výšku nákladov potrebných na jeho dosiahnutie, |
|  |
| c) kvantifikáciu konkrétneho prínosu s uvedením, akým spôsobom ste k tejto kvantifikácii dospeli, |
|  |
| d) rozsah a jeho zdôvodnenie, v akom sa predpokladá, že odberateľ bude profitovať z konkrétneho prínosu, |
|  |
| e) zdôvodnenie, prečo účastníci koncentrácie nemôžu dosiahnuť konkrétny prínos v porovnateľnom rozsahu inak ako koncentráciou a spôsobom, ktorý vyvoláva súťažné obavy. |
|  |

|  |
| --- |
| **Časť 11****Informácia o oznámení koncentrácie iným orgánom hospodárskej súťaže** |
| 11.1 Uveďte všetky orgány na ochranu hospodárskej súťaže iných štátov, ktorým koncentrácia bola alebo bude oznámená, dátum oznámenia koncentrácie a odôvodnenie, prečo nejde o koncentráciu posudzovanú Európskou komisiou podľa príslušných právnych predpisov. |
|  |

Prílohy k oznámeniu koncentrácie:

|  |  |
| --- | --- |
| Poradové číslo | Názov prílohy  |
|  |  |

V \_\_\_\_\_\_\_\_\_\_\_\_\_\_\_\_\_\_\_\_\_\_\_\_dňa \_\_.\_\_.\_\_

podpis .......................................................

meno, priezvisko, funkcia ......................................................